Борис Младенов-Young
Защо домашният кантар отколе…

chitanka.info

Защо домашният кантар отколе

нито веднъж теглото не сгреши?!

Напред, нагоре (никога надоле)

върти стрелки през празничните дни.

Шопари в наше село угоени

квичат в предсмъртен квик от всеки двор

и на софри, богато украсени

ехтят наздравици в пиянски хор.

Пържоли, наденици… — пир юнашки!

В гърлата сам се влива самоток

и махмурлии търсят зелев сок…

Пред лекарския кабинет — опашки,

кой с кръвно, кой от язва се превил —

преял, препил, и взел, че се влошил!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.